ශ්‍රී ලංකා මලල ක්‍රීඩා සංගමයේ විධායක සභා තීරණයක් අනුව වාර්ෂික නිලවරණ නොපැවැත්වූ අක්‍රිය දිස්ත්‍රික් සංගම් කැඳවා නැවත ක්‍රියාත්මක මට්ටමට ගැනීම අරමුණ වී තිබේ.එම දිස්ත්‍රික් මලල ක්‍රීඩා සංගම් නිලධාරීන් වාර්ෂික නිලවරණය පැවැත්වීමට දිනයක් නියම කරගෙන පැමිණෙන ලෙසට ද දැනුම් දී ඇතැයි වාර්තාවේ.කොළඹ පැවැත්වෙන කරුණු විමසීමේ රැස්වීමෙන් අනතුරුව නියමිත පරිදි වාර්ෂික නිලවරණ පැවැත්වීමට තවදුරටත් අපොහොසත් වන්නේ නම් එම දිස්ත්‍රික් සංගම් පිළිබඳ අවසන් තීන්දුවක් ගැනීම ශ්‍රී ලංකා මලල ක්‍රීඩා සම්මේලනයේ විධායක සභාවට පැවැරේ.මෙලෙස කොළඹට කැඳවා ඇති දිස්ත්‍රික් මලල ක්‍රීඩා සංගම් වන්නේ අම්පාර, මොනරාගල, බදුල්ල, පොලොන්නරුව, ත්‍රිකුණාමලය, ට්‍රැක් මාස්ටර් හා ශ්‍රී ලංකා පාසල් මලල ක්‍රීඩා සංගම් නියෝජිතයෝ වෙති.මෙම සංගම්වල වාර්ෂික නිලවරණ පැවැත්වීමට නියමිතව තිබුණේ පසුගිය නොවැම්බර් 30වැනිදාට පෙරය.යාපනයේ ප්‍රබෝධයක්ශ්‍රී ලංකා මලල ක්‍රීඩා සංගමය සංවිධානය කළ තාක්ෂණික නිලධාරී පරීක්ෂණයට යාපනය දිස්ත්‍රික්කයෙන් ඇයැදුම්කරුවෝ 209ක් ඉදිරිපත්ව සිටිති.ත්‍රස්තවාදී ක්‍රියා හේතුවෙන් යාපනයේ ක්‍රීඩා කටයුතු අඩපනව තිබූ අතර තාක්ෂණ නිලධාරී පරීක්ෂණවලට ද සුදුස්සන් ඉදිරිපත් නොවූහ.එහෙත් මෙවර තාක්ෂණ නිලධාරී පරීක්ෂණයට විශාල පිරිසක් යාපනයෙන් ඉදිරිපත්වීම කැපී පෙනේ.එමෙන්ම නැගෙනහිර පළාතෙන් ද තාක්ෂණ නිලධාරී පරීක්ෂණයට අයැදුම්පත් 102ක් ලැබී ඇතැයි වාර්තාවේ.යාපනයේ පරීක්ෂණය ජනවාරි 11වැනිදා යාපනය මධ්‍ය මහා විද්‍යාලයේ පැවැත්වෙන අතර නැගෙනහිර පළා‍තේ පරීක්ෂණය මඩකලපුව සාන්ත තෙරේසා බාලිකා විදුහලේ දී පැවැත්වේ.